b'\n_START_ARTICLE_\nG20\n_START_SECTION_\nHist\xc3\xb2ria\n_START_PARAGRAPH_\nEl G20, que va reempla\xc3\xa7ar el Grup dels 69, va ser establert formalment durant la reuni\xc3\xb3 dels ministres de finances del G7 el 26 de setembre, 1999. La reuni\xc3\xb3 inaugural es va realitzar els 15 i 16 de desembre, 1999 a Berl\xc3\xadn, Alemanya. El G20 es va crear com a f\xc3\xb2rum de cooperaci\xc3\xb3 i consulta de temes relacionats amb el sistema financer internacional. Estudia, revisa i promou la discussi\xc3\xb3 entre els estats industrialitzats i emergents sobre temes pol\xc3\xadtics relacionats amb l\'estabilitat financera internacional. _NEWLINE_El G20 est\xc3\xa0 conformat pels ministres de finances i governadors dels bancs centrals dels estats que integren el G7 (els Estats Units, Canad\xc3\xa0, Alemanya, Fran\xc3\xa7a, el Regne Unit, Jap\xc3\xb3 i It\xc3\xa0lia), i de 12 estats m\xc3\xa9s (Argentina, Austr\xc3\xa0lia, el Brasil, Xina, \xc3\x8dndia, Indon\xc3\xa8sia, Corea del Sud, M\xc3\xa8xic, R\xc3\xbassia, Ar\xc3\xa0bia Saudita, \xc3\x80frica del Sud, i Turquia), el president de la Uni\xc3\xb3 Europea (si no pertany al G7), el Banc Central Europeu, el director administratiu del Fons Monetari Internacional, el president del Banc Mundial i altres ministres d\'aquestes dues organitzacions internacionals._NEWLINE_Espanya, sent la 16a economia m\xc3\xa9s gran del m\xc3\xb3n i cinquena de la Uni\xc3\xb3 Europea en termes de PIB nominal, \xc3\xa9s un "convidat permanent" de l\'organitzaci\xc3\xb3.'